जेएनयू में अगर बीते सालों की गतिविधियों पर नजर डाले तो पता चलता है कि 2010 में दंतेवाड़ा में नक्सली हमलें में शहीद 75 जवानों के मौत पर पूरा देश आंसू बहा रहा था तब जवानों के शहादत पर इस जेएनयू परिसर में विजय दिवस मनाया गया। जब पूरे देश में दुर्गा पूजा मनाई जाती है तब जेएनयू परिसर के अंदर महिषासुर दिवस मनाया जाता है(हालांकि अभी कुछ वर्षों से बंद है)। इतना ही नहीं यहां बीफ फेस्टीवल का भी आयोजन होता है जिस पर 2012 में दिल्ली उच्च न्यायालय ने रोक लगाई थी। आज जो देशद्रोह के आरोप में जेएनयू छात्र संघ अध्यक्ष की गिरफ्तारी को गलत ठहराते हुए इसे जेएनयू की अस्मिता के साथ जोड़ रहे हैं। उन्हें यह पता होना चाहिए कि देश की संप्रभुता और अस्मिता के आगे जेएनयू की अस्मिता कहीं नही टिकती है। देश सुरक्षित है तभी जेएनयू है।देश से आगे कुछ नहीं होता। विदित हो कि विश्व के श्रेष्ठ 200 विश्वविद्यालय में जेएनयू का स्थान कहीं नही है। देश में यौन उत्पीड़न के 101मामलों में कथित तौर पर 50 प्रतिशत जेएनयू से जुड़े हुए थे। कथित रूप से जेएनयू में हर वर्ष औसतन यौन उत्पीडन में 17 मामलें प्रकाश में आते हैं। जेएनयू प्रशासन को कन्हैया की गिरफ्तारी पर विरोध के बजाय विश्वविद्यालय की गुणवत्ता की स्थिति पर आत्मचिंतन करना चाहिए। और विश्व के श्रेष्ठ विश्वविद्यालय में जेएनयू अपना स्थान कैसे कायम करे इस पर ध्यान देना चाहिए।